B-klasse undervannsbåt

B-klassen var den andre norske ubåtklassen, etter A-klassen. Ubåtene var basert på den amerikanske Holland-klassen. De seks båtene i klassen ble bygd fra 1915 til 1929.

Norske ubåter under andre verdenskrig
Da andre verdenskrig kom til Norge ved det tyske angrepet 9. april 1940, hadde landet ni ubåter: seks gamle i B-klassen og tre enda eldre i A-klassen («A2», «A3» og «A4» fra 1913).

Da tyske okkupasjonsfartøyer trengte forbi Odderøya, gikk «B-2» og «B-5» ut fra Kristiansand i grålysningen. De ble oppdaget av fiendtlige fly og beskutt. De to undervannsbåtene dykket, og la seg på bunnen i flere timer. Senere dykket de opp igjen, og gikk så inn til Fiskå verk. Der ble båtene liggende, og den tyske marinen overtok dem 11. april.

«B-1» og «B-3» var stasjonert i Nord-Norge da krigen kom.Søkbar digitalkopi av Sigurd Valvatnes Med norske ubåter i kamp (Eide, 1954)

Båter i B-klassen
 «B-1» (1922–1946) flyktet til marinebasen Rosyth i Skottland 18. juni 1940, fra Narvik via Liland, Vardø og Færøyene.
  «B-2» (1923–1940) tatt av tyskerne ved Fiskå i Kristiansand 11. april.
  «B-3» (1923–1940) senket av eget mannskap i Alsvåg i Vesterålen 10. juni for å forhindre tysk overtakelse. Beordret å flykte til Storbritannia, men måtte returnere og oppgis på grunn av batterieksplosjon.
  «B-4» (1923–1940) lå til overhaling ved Marinens hovedverft i Horten, tatt av tyskerne ved Filtvet ytterst i Drøbaksundet 10. april.
  «B-5» (1929–1940) tatt av tyskerne ved Fiskå 11. april.
  «B-6» (1929–1940) overgitt til tyske tropper 18. mai under trussel om bombing av havna i Florø. Brukt som tysk skoleskip et par år og deretter hogd opp.

U-klassen
«Uredd»,  «Ula» og «Utsira» var de tre norske ubåtene i «The Norwegian Section» i 9th Submarine Flotilla under krigen. Båtene var av britisk V-klasse (norsk U-klasse), hadde norsk mannskap og base i Dundee. Den første båten, «Uredd», ble sjøsatt i 1941, men gikk på en mine og sank i norsk farvann i 1943. «Ula» var den allierte ubåten som senket flest fiendtlige skip i Europa.

 Se også 
 Ubåter i Norge
 Liste over den Kongelige Norske Marines skip

 Referanser 

 Litteratur 

Kategori:Norske undervannsbåter
Kategori:Undervannsbåtklasser
Kategori:Skip bygget i Norge
Kategori:Artikler i sjøfart-prosjektet